**Jegyzőkönyv**

**Készült:** Bükkszenterzsébet Község Önkormányzata Képviselő-testülete 2016. augusztus 16-án megtartott üléséről.

**Ülés helye:** Bükkszenterzsébet Művelődési Ház tanácskozó terme 3257 Bükkszenterzsébet, Szabadság út 133.

**Jelen vannak:** Ortó Szilárd polgármester

Király Barnabás alpolgármester

Nyergesné Utassy Edit képviselő

Nagy Tamásné képviselő

Nagy Attila képviselő

Ködmön Csaba képviselő

Kovács Zoltán képviselő

Tanácskozási joggal:

Maticska Rita jegyző

**Ortó Szilárd polgármester:**

Köszöntöm az ülésen megjelenteket, megállapítom, hogy a testület határozatképes, az ülést megnyitom, javaslatot teszek a napirendi pontokra.

Napirend:

1./ Beszámoló az Önkormányzat gazdálkodásának első féléves helyzetéről

Előterjesztő: Ortó Szilárd polgármester

2./ Bükkszenterzsébeti Napköziotthonos Óvoda óvodavezetői pályázatára beérkezett pályázatok megtárgyalása

Előterjesztő: Ortó Szilárd polgármester

3./ Bükkszenterzsébeti gyermekek beiskolázási támogatásához határozat

Előterjesztő: Ortó Szilárd polgármester

4./ A 2016. október 2.-i népszavazás Helyi Választási Bizottság tagjainak határozatban történő elfogadása

Előterjesztő: Maticska Rita jegyző

5./ Egyebek

1. napirend.

**Ortó Szilárd polgármester**

117.439.395 Ft bevétel keletkezett július hónap végéig, 114.042.765Ft volt a kiadás. Ezekből a számokból kiderül, hogy nem költekezünk túl, a gazdálkodás jól működik. Több pénz van a számlánkon, mint amit terveztünk erre az időszakra. A bevételek nagyobb része állami bevétel, amit a Kincstár havonta utal az önkormányzat számlájára. Ezek az összegek tartalmazzák a béreket, a közmunkaprogram költségeit. Bevételek keletkeznek még a START mezőgazdasági programból, valamint a bolt bérleti díjából.

A kiadásokról többet érdemes beszélni, milyen kiadások voltak szeretném elmondani. Rendezvényre a képviselő-testület 1 millió forintot tervezett, amiből 261.703,-Ft-ot költöttünk el. Ebben az összegben nem szerepel az Utassy József emléknap költségei. A vágópontra 2.446.023,-Ft-ot költöttünk. Nem tudom, hogy mennyi volt ebből az önerő. A vágóponthoz szükséges engedélyek 280.875,-Ft-ba kerültek. Csirke beszerzésre is költöttünk, amit már sikerült is értékesíteni. Tárgyi eszközökre költöttünk 4.205.276,-Ft-ot: fűkasza, fűnyíró, villanybojler , betonkeverő, kerékpárok, tehergépjármű, valamint gépkocsira.

Ingatlan vásárlásra költöttünk 1.600.000,.-Ft-ot, ebből a játszótér telek 100 eFt-éves lebontásban, Szabadság út 8. szám alatti ingatlant, ezt 500 eFt-ért vásároltuk meg, a Zabari házat pedig 1 millió forintért. Ingatlan felújításra 10.899.942,-Ft,ot költöttünk, amihez még kifizettünk 2.942.984,-Ft ÁFA-t is. Működési célú támogatásokra 2.521.707,-Ft-ot költöttünk, civil szervezeteknek pedig 526.244,-Ft-ot adtunk. Intézmény finanszírozásra 23.290.544,-Ft-ot költöttünk.

Az óvoda számláján is van pénz, amiből az látszik, hogy jól van finanszírozva.

Kérem, tegye fel a képviselő-testület a kérdéseit.

**Nagy Tamásné képviselő:**

A 10 millió forintos ingatlan felújításban az önkormányzat pénze is benne van nem csak a START-ból kapott pénz?

**Ortó Szilárd polgármester:**

Ebben az összegben minden ingatlannak a felújítás költsége benne van. Minden pénzt a költségvetési számlára vezetünk át, nehéz megmondani, hogy miből mennyi a felújításra fordított összeg. Akkor tudjuk majd megmondani, amikor teljesen lefut az egész program. Augusztus 31-ig kell elszámolni a START programmal. A két ingatlan tetőszerkezetének felújítása is ebből lesz még. Év végéig még nagyobb összeget fogunk elkölteni.

Szeretném, ha a képviselő-testület tisztában lenne minden kiadási költséggel. Vannak olyan dolgok, amiket saját hatáskörben bírálok el, így jó, ha tud a testület is róla. Utak karbantartására is lett elkülönítve összeg. A múlt ülésen elhangzott, hogy a Szabadság úti kisköz utcáját csináltassuk meg, mivel esőzésekkor nagy a sár. Megcsinálta a vállalkozó a kis utcát, valamint a másik végén is a felmenő útszakaszt. A fenti részt ingyen csinálta a vállalkozó, a másik kisközre az önkormányzat mondjon egy összeget. 130 méter hosszú, és 2,5 méter széles az út. Jó munkát végeztek 536.57,.-Ft összegszerűen.

Az egyik képviselő kifogásolta, hogy miért nem tud arról, hogy egy útszakasz felújításra került. A lakosságtól kell megtudnia képviselőként. Nagyon levagyok terhelve, arra nekem nincs időm, hogy mindenről tájékoztassam a testületet. Sokkal nagyobb aktivitást várok a képviselőktől. A jelenlegi tagok közül Nagy Tamásné a legnagyobb segítségem a választások óta. Jó lenne, ha többször megkeresnének, magamra vagyok hagyva a döntésekben. Nem szeretem húzni az időt, valamint nem bizonytalanodok el a döntéseim alkalmával.

Elvárom a képviselő-testülettől, ha valamilyen problémáról tudnak, hallanak, segítsenek a bajba jutott családokon, azzal, hogy tájékoztatják a segítség lehetőségeiről. A szociális területen van a legnagyobb mozgásterünk.

**Nagy Tamásné képviselő:**

Tudomást szereztem az egyik családról, aki bajban van, segítettem nekik, kérem a képviselő társaimat is, hogy segítsenek. Sokat jelent a bajba jutott embereknek 30-40 ezer forint is.

**Ortó Szilárd polgármester:**

Abban az esetben, ha nincs több hozzászólás az alábbi határozati javaslatot terjesztem a képviselő-testület elé:

**…../2016.(VIII.16.) Képviselő-testületi határozat**

Bükkszenterzsébet Község Önkormányzat Képviselő-testülete a Bükkszenterzsébet Szabadság út ingatlanaihoz vezető szakaszának felújítási költségére Horuczi István vállalkozó részére 536.57,.-Ft-ot, azaz Ötszázharminchatezer-ötszázhetvenöt forintot kifizet.

Felelős: Ortó Szilárd polgármester

Határidő: értelemszerű

Megállapítom, hogy a képviselő-testület 7 igen szavazattal az alábbi határozatot hozta:

**34/2016.(VIII.16.) Képviselő-testületi határozat**

Bükkszenterzsébet Község Önkormányzat Képviselő-testülete a Bükkszenterzsébet Szabadság út ingatlanaihoz vezető szakaszának felújítási költségére Horuczi István vállalkozó részére 536.575,-Ft-ot, azaz Ötszázharminchatezer-ötszázhetvenöt forintot kifizet.

Felelős: Ortó Szilárd polgármester

Határidő: értelemszerű

Az alábbi határozati javaslatot terjesztem a képviselő-testület elé:

**…../2016.(VIII.16.) Képviselő-testületi határozat**

Bükkszenterzsébet Község Önkormányzat Képviselő-testülete az Önkormányzat gazdálkodásának első féléves helyzetéről szóló beszámolót elfogadja.

Megállapítom, hogy a képviselő-testület 7 igen szavazattal az alábbi határozatot hozta:

**35/2016.(VIII.16.) Képviselő-testületi határozat**

Bükkszenterzsébet Község Önkormányzat Képviselő-testülete az Önkormányzat gazdálkodásának első féléves helyzetéről szóló beszámolót elfogadja.

2. napirend:

**Maticska Rita jegyző:**

Egyetlen egy pályázat érkezett be, a jelenlegi óvónő pályázata, a pályázati anyag megfelel az előírásoknak, alaki hibát nem tartalmaz, döntésre vár.

**Ortó Szilárd polgármester:**

Volt olyan dolog, amiben az óvodavezető nem működött együtt az önkormányzattal.

**Nagy Tamásné képviselő:**

Mi vagyunk-e a munkáltatója. Kap-e szabadkezet a döntésekben az óvodavezető?

**Ortó Szilárd polgármester:**

Igen mi vagyunk a munkáltatója. Szeretném, ha vezetné az óvodát, több önálló döntései lennének, ne az önkormányzathoz forduljon segítségért ,ha döntenie kell. Nem érzem nála a vezetői erényeket. Emberi problémám viszont nincs a vezető óvónővel.

**Nagy Tamásné képviselő:**

Javaslom, hogy az elvárásainkat fogalmazzuk meg a kinevezésében.

**Maticska Rita jegyző:**

Új munkaköri leírást fog kapni, abban le lehet írni az elvárásainkat. Meg kell hívni a következő testületi ülésre, hogy mi a további tervei.

**Ortó Szilárd polgármester:**

Meg kell kérni, hogy dolgozza ki milyen módon kívánja növelni az óvoda létszámát, milyen tervei vannak a továbbiakban.

Abban az esetben, ha nincs több hozzászólás az alábbi határozati javaslatot terjesztem a képviselő-testület elé.

**…../2016.(VIII.16.) Képviselő-testületi határoza**

Bükkszenterzsébet Község Önkormányzatának Képviselő-testülete Utassyné Szántó Erzsébet Bükkszenterzsébet, Táncsics út 15. szám alatti lakost 2016. szeptember 01-től 2021. augusztus 31-ig terjedő időre a Bükkszenterzsébeti Napközi otthonos Óvoda intézmény vezetői feladatainak ellátásával megbízza.

Utassyné Szántó Erzsébet az óvoda határozatlan időre kinevezett pedagógusa.

Illetmény:

Besorolása: F 9. 300.009,-Ft

Vezetői pótlék: 68.573,-Ft 368.600,-Ft

Megállapítom, hogy 5 igen 1 nem, és 1 tartózkodás szavazattal a képviselő-testület az alábbi határozatot hozta:

**36/2016.(VIII.16.) Képviselő-testületi határozat**

Bükkszenterzsébet Község Önkormányzatának Képviselő-testülete Utassyné Szántó Erzsébet Bükkszenterzsébet, Táncsics út 15. szám alatti lakost 2016. szeptember 01-től 2021. augusztus 31-ig terjedő időre a Bükkszenterzsébeti Napközi otthonos Óvoda intézmény vezetői feladatainak ellátásával megbízza.

Utassyné Szántó Erzsébet az óvoda határozatlan időre kinevezett pedagógusa.

Illetmény:

Besorolása: F 9. 300.009,-Ft

Vezetői pótlék: 68.573,-Ft 368.600,-Ft

3. napirend:

**Ortó Szilárd polgármester:**

A szociális keretből megy ki a támogatás, mivel nincs benne a rendeletben, határozattal kell dönteni a támogatásról.

Az kapjon könyvtámogatást ,aki fizet érte. A középiskolásoknak állapítsunk meg egy fix összeget, a főiskolások kapják a Bursa Hungarica támogatást. Az óvodavezető is beadta a kérelmet, arra, hogy kapjanak az óvodások is támogatást.

Az alábbi határozati javaslatot terjesztem a képviselő-testület elé:

**….. /2016.(VIII.16.) Képviselő-testületi határozat**

Bükkszenterzsébet Község Önkormányzat Képviselő-testülete a Bükkszenterzsébet Községben állandó lakcímmel rendelkező tanulóit az alábbiak szerint beiskolázási segélyben részesíti:

Az általános iskolában tanuló diákoknak a tankönyv értékét fizeti.

Középiskolásokat 15.000,-Ft támogatásban részesíti számla ellenében.

Az óvodások 3.000,-Ft támogatásban részesülnek.

Kifizetési határidő: 2016. október 31. Iskolalátogatási igazolást hozni kell a tanulóknak.

Megállapítom, hogy a képviselő-testület 7 igen szavazattal az alábbi határozatot hozta:

**37/2016.(VIII.16.) Képviselő-testületi határozat**

Bükkszenterzsébet Község Önkormányzat Képviselő-testülete a Bükkszenterzsébet Községben állandó lakcímmel rendelkező tanulóit az alábbiak szerint beiskolázási segélyben részesíti:

Az általános iskolában tanuló diákoknak a tankönyv értékét fizeti.

Középiskolásokat 15.000,-Ft támogatásban részesíti számla ellenében

Az óvodások 3.000,-Ft támogatásban részesülnek.

Kifizetési határidő: 2016. október 31. Iskolalátogatási igazolást hozni kell a tanulóknak.

4. napirend:

**Maticska Rita jegyző:**

A helyi választási iroda egy lesz Istenmezején, a székhely szerint, vezetője én vagyok, mellettem még lesz két ember. Egy szavazókör van, ahová 5 tag kell és 2 póttag. Törekedtünk arra, hogy a régiek legyenek, de nem vállalták többen. Az elnöknek Szabó Andrásnét javaslom. Tagnak Csuhajné Csató Ágnes, Zay Ferencné, Bozóné Kovács Anita, Ködmön Ferencet, póttagoknak pedig Ipacsné Lendvai Zsanett és Sályiné Rácz Katalint javaslom.

Ködmön Ferenc lesz a sofőr, ha véget ér a szavazás meg lesz az eredmény összepakolnak mindent, éjszaka vinni kell Gyöngyösre a jegyzőkönyvet.

Ortó Szilárd polgármester:

Az alábbi határozati javaslatot terjesztem a képviselő-testület elé:

**……/2016.(VIII.16.) Képviselő-testületi határozat**

Bükkszenterzsébet Község Önkormányzat Képviselő-testülete a 2016. október 2-i népszavazásra az alábbi szavazatszámláló bizottság tagjait választja:

Szabó Andrásné (szszb.elnök)

Csuhajné Csató Ágnes tag

Zay Ferencné tag

Bozóné Kovács Anita tag

Ködmön Ferenc tag

Póttagok:

Ipacsné Lendvai Zsanett

Sályiné Rácz Katalin

Megállapítom, hogy a képviselő-testület 7 igen szavazattal az alábbi határozatot hozta:

**38/2016.(VIII.16.) Képviselő-testületi határozat**

Bükkszenterzsébet Község Önkormányzat Képviselő-testülete a 2016. október 2-i népszavazásra az alábbi szavazatszámláló bizottság tagjait választja:

Szabó Andrásné (szszb.elnök)

Csuhajné Csató Ágnes tag

Zay Ferencné tag

Bozóné Kovács Anita tag

Ködmön Ferenc tag

Póttagok:

Ipacsné Lendvai Zsanett

Sályiné Rácz Katalin

Felelős: Maticska Rita jegyző

Határidő: értelemszerű

**Ortó Szilárd polgármester:**

Váradi József és családja elköltöztek a településről az önkormányzati lakásból. Megkaptuk a kulcsot, jelenleg üres állapotban van a ház. Radics Renáta és családja kérte, hogy beköltözhessenek. Felolvasom a kérelmet.

Egyébként nagyon jó állapotban van a ház, nem romlott az állaga. A lakók nem lakták le a lakást Nem javaslom, hogy kiadjuk újra mivel raktárnak szeretnénk a továbbiakban használni, vagy pedig a Képviselő-testület határozza meg, hogy milyen célra fogjuk használni.

Az alábbi határozati javaslatot terjesztem a képviselő-testület elé:

**……/2016.(VIII.16.) Képviselő-testületi határozat**

Bükkszenterzsébet Község Önkormányzat Képviselő-testülete a Bükkszenterzsébet, Szabadság út 70. szám alatt lévő lakóházat nem kívánja albérletbe kiadni.

Az épülettel a képviselő-testületnek más szándéka van.

Megállapítom, hogy a képviselő-testület 7 igen szavazattal az alábbi határozatot hozta:

**39/2016.(VIII.16.) Képviselő-testületi határozat**

Bükkszenterzsébet Község Önkormányzat Képviselő-testülete a Bükkszenterzsébet, Szabadság út 70. szám alatt lévő lakóházat nem kívánja albérletbe kiadni.

Az épülettel a képviselő-testületnek más szándéka van.

Más napirend nem lévén a polgármester az ülést bezárja.

Kmf.

Ortó Szilárd Maticska Rita

polgármester jegyző